Tiere vier die naweek skool se 121ste jaar | News24
Tiere vier die naweek skool se 121ste jaar
HTS Daniel Pienaar, die oudste tegniese skool in Suid-Afrika vier eerskomende naweek hulle 121ste bestaansjaar.
Die naweek se program begin môre met ’n Oudskoliere Kuieraand om 18:30 in die skoolsaal. Alle oudleerders, ouers en ondersteuners en hulle gades of metgeselle welkom. Kaartjies is R200 per persoon en sluit ‘n spitbraai en bykosse in.
Saterdag pak die sportspanne van HTS Daniel Pienaar en Brandwag Hoërskool mekaar in rugby- en netbalwedstryde. Rugby (o.14 tot o.19) begin 08:00 en die netbal om 09:00. Die opwindende jaarlikse FNB Classic Clash Rugbywedstryd tussen die 1ste spanne skop om 12:30 af. Die voorstelling van die spanne geskied om 12:00.
Die jaarlikse kermis word die oggend op die A-rugbyveld gehou. Die middag na die hoofwedstryd sal die klubhuis oop wees. Superrugby-wedstryde kan daar op die grootskerm-televisie gekyk word. Vure sal aangesteek word en braaipakke sal te koop wees.